# Marcusenius macrophthalmus

Marcusenius macrophthalmus és una espècie de peix pertanyent a la família dels mormírids i a l'ordre dels osteoglossiformes.

## Etimologia

Marcusenius fa referència a l'alemany Johann Marcusen (el primer ictiòleg a estudiar els mormírids de forma sistemàtica), mentre que l'epítet macrophthalmus deriva dels mots del grec antic macro- (μακρός, gran) i ophthalmos (ὀφθαλμός, ull) i al·ludeix als seus ulls enormes (gairebé el doble de la longitud del musell).

## Descripció

Fa 12,5 cm de llargària màxima. Cap una mica més llarg que alt i amb el perfil superior arrodonit. Ulls de forma ovalada i amb el diàmetre gairebé igual al doble de la longitud del musell. La boca s'obre en el límit inferior dels ulls, amb una amplada igual a la meitat del diàmetre d'aquells i amb 3 dents al maxil·lar superior i 5 a l'inferior. Protuberància del mentó rudimentària. 75 escates a la línia lateral, 14/14 entre l'origen de l'aleta dorsal i el de l'anal, i 12 al voltant del peduncle caudal. Aleta dorsal amb 34 radis, els quals comencen per sobre del segon o tercer radi simple de l'aleta anal. Aleta anal amb 28 radis i a igual distància de l'origen de les aletes ventrals que del de la caudal. Pectorals punxegudes. Aleta caudal amb escates a la seua base i els lòbuls punxeguts. Coloració argentada i amb reflexos de color blau acer al cap i l'esquena. Els seus ulls són els més grans de totes les espècies del seu gènere.

## Hàbitat i distribució geogràfica

És un peix d'aigua dolça, demersal i de clima tropical, el qual viu a Àfrica: és un endemisme del riu Kasai (conca del riu Congo) a Tshikapa (la República Democràtica del Congo).

## Observacions

És inofensiu per als humans i el seu índex de vulnerabilitat és baix (13 de 100).

## Referències

* ↑ Gill T. N., 1862. On the West African genus Hemichromis and descriptions of new species in the museums of the Academy and Smithsonian Institution. Proc. Acad. Nat. Sci. Phila. v. 14. 134-139.
* 1 2 Pellegrin, J., 1924. Description de Mormyridés nouveaux. Récoltés au Congo Belge par le Dr. Schouteden. Revue de Zoologie Africaine, vol. 12 (núm. 1): 1-8. Pàg. 6.
* 1 2 3 Catalogue of Life (anglès)
* ↑ The Taxonomicon (anglès)
* ↑ Encyclopedia of Life (anglès)
* 1 2 3 4 FishBase (anglès)
* 1 2 The ETYFish Project - Fish Name Etymology Database (anglès)
* ↑ 2015 WordSense.eu Dictionary (anglès)
* ↑ Africhthy - African ichthyology portal Arxivat 2015-07-22 a Wayback Machine. (anglès) i (francès)
* ↑ Gosse, J.-P., 1984. Mormyridae. P. 63-122. A: J. Daget, J.-P. Gosse i D.F.E. Thys van den Audenaerde (eds.). Check-list of the freshwater fishes of Africa (CLOFFA). ORSTOM, París i MRAC, Tervuren. Vol. 1. Pàg. 86.
* 1 2 3 Pellegrin, J., 1928. Poissons du Chiloango et du Congo recueillis par l'expédition du Dr. Schouteden (1920-1922). Ann. Mus. Congo Belge, Zool. (1), 3(1):1-50. Pàg. 16.
* ↑ Species in Kasai River - FishBase (anglès)
* ↑ Species in Congo River - FishBase (anglès)
* ↑ List of Freshwater Fishes reported from Congo (Democratic Republic of the) - FishBase (anglès)
* ↑ Cheung, W. W. L., T. J. Pitcher i D. Pauly, 2005. A fuzzy logic expert system to estimate intrinsic extinction vulnerabilities of marine fishes to fishing. Biol. Conserv. 124:97-111.

## Bibliografia

* Anònim, 1997. Registres de peixos dins de la base de dades de la Secció de Vertebrats del Museu Reial de l'Àfrica Central. MRAC, Tervuren, Bèlgica.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fritzsch, B. i P. Moller, 1995. A history of electroreception. p. 39-55. A: P. Moller (ed.). Electric fishes: history and behavior. Fish and Fisheries Series 17. Chapman & Hall, Londres, Gran Bretanya. Pàg. 54.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* Mormyridae - African weakly electric fishes (anglès)